הוועדה המסדרת, כנסת 21, פרוטוקול מספר 17, 2019-07-10 10:00

אוסנת הילה מארק: בוקר טוב.

אוסנת הילה מארק: יש לנו היום על סדר היום בקשות לשינויים בהרכב הסיעתי של הכנסת לפי חוק הכנסת: התפלגות סיעת חד"ש-תע"ל, התפלגות סיעת יהדות התורה, קביעת הרכב הוועדה המיוחדת לדיון חוק בהצעת חוק חדלון פירעון ושיקום כלכלי, ובחירת ממלא מקום ליו"ר הכנסת בעת היעדרו מן הארץ.

אוסאמה סעדי: בוקר טוב, גברתי היושבת-ראש, בוקר טוב, חבריי חברי הכנסת.

אוסאמה סעדי: האמת היא שהבקשה הזו היא לא כצעקתה, שאפשר לחשוב, מתפלגים.

אוסאמה סעדי: זה אולי צעד אחורה על מנת ללכת שני צעדים קדימה, ואני מקווה שהעניין של הרשימה המשותפת שמאחד את כל המפלגות הערביות קום תקום.

עוזי דיין: זה חידון על הבוקר או מה?

אוסאמה סעדי: אז אני מסביר כבר, עוזי.

אוסאמה סעדי: אנחנו מגישים את ההתפלגות הזאת, זו התפלגות טכנית לצורך ועדת הבחירות, משקיפים, קלפיות, והבנתי שהמועד האחרון הוא 59 יום לפני הבחירות, ולכן אנחנו מגישים את הבקשה הזאת.

אוסאמה סעדי: ואני מבקש לקרוא לסיעה תע"ל בראשות חבר הכנסת אחמד טיבי.

אוסאמה סעדי: זו הבקשה שלנו.

אוסאמה סעדי: אני מבקש לאשר אותה.

אוסאמה סעדי: תודה רבה.

בוקר טוב, גברתי היושבת-ראש, חבריי חברי הכנסת.

בשם סיעת יהדות התורה אנחנו מבקשים את אישור הוועדה להתפלגות סיעת יהדות התורה לשתי סיעות: דגל התורה ואגודת ישראל, כפי שהיה גם בבחירות הקודמות.

וכמו שאמר חברי, קודם כל, לעשות את ההתפלגות הזאת אפשר לעשות את זה רק כשמאוחדים באמת.

כשיש אחדות ומבינים אחד את השני, אז אפשר לעשות את הפיצולים הטכניים.

נכון, ירדנה?

אוסנת הילה מארק: כשאין אחדות ויש מחלוקת, אז זה כבר לא רלוונטי.

כשאין אחדות אז זה לא רלוונטי, זה לא עובד.

לכן אני רוצה לומר לידידיי חברי הכנסת, יהדות התורה מאוחדת מתמיד.

צעדנו ביחד בבחירות הקודמות שהיו רק לפני כמה חודשים ונצעד גם ביחד הלאה, והבקשה שלנו היא בקשה טכנית.

ואני חושב שצריך לציין גם עוד דבר, שיש אנשים שהתחביב שלהם זה לחפש דברים – אין לזה שום נפקות מבחינה כספית.

אף אחד לא מרוויח פה כסף.

זה באמת רק התנהלות טכנית שטובה לנו.

עוזי דיין: בקיצור, למה עושים את זה, יעקב?

ולכן אני מבקש מעוזי דיין לעשות מאמץ ולאשר לנו את - - -

אוסנת הילה מארק: זה נותן להם אפשרות בבחירות עצמן יותר קלפיות, יותר זה - - -

זה יותר טוב בקלפיות, ההתנהלות הכספית היא יותר קלה.

אוסנת הילה מארק: זה משליך רק על יום הבחירות.

אוסאמה סעדי: רק על הקלפיות ועל הוועדות.

אוסנת הילה מארק: רק על הקלפיות, ובמטרה שהם יביאו יותר מנדטים.

הליכוד היה בנוי פעם משלוש מפלגות, והיום - - -

ארבל אסטרחן: אני רוצה רק לסכם את הבקשה, אם אפשר שזה יהיה בצורה מסודרת בפרוטוקול.

מה צריך עוד?

את שם הרשימה?

ארבל אסטרחן: היום הסיעה נקראת חד"ש-תע"ל בראשות איימן עודה ואחמד טיבי, והיא בעצם תתפלג לשתי סיעות לפי החלוקה של החברים שהיתה קודם.

ארבל אסטרחן: אין כאן שינוי.

ארבל אסטרחן: זאת אומרת, יש נציג של חד"ש ויהיו בה חברי הכנסת: איימן עודה, סלימאן, עופר כסיף ויוסף ג'בארין; וסיעת תע"ל בראשות אחמד טיבי - נכון, זה השם?

אוסאמה סעדי: כן.

ארבל אסטרחן: ויהיו בה חברי הכנסת טיבי וסעדי.

ארבל אסטרחן: וסיעת יהדות התורה תתפלג לשתי סיעות – אגודת ישראל, שיהיו בה חברי הכנסת: ליצמן, פרוש, טסלר ואייכלר, וסיעת דגל התורה שיהיו בה חברי הכנסת: גפני, מקלב, יעקב אשר ופינדרוס.

ארבל אסטרחן: הבקשות עומדות בתנאים שקבועים בחוק הכנסת, ולכן אין מניעה ובעצם צריך לאשר אותן.

אוסנת הילה מארק: אז אפשר להצביע.

ארבל אסטרחן: ועוד שאלה אחת, שאתם לא חייבים לתת עליה תשובה.

ארבל אסטרחן: כשאנחנו מפרסמים את ההחלטה של ועדת הכנסת אנחנו כותבים מי יהיו באי הכוח של הסיעות החדשות.

ארבל אסטרחן: אתם יודעים להגיד לנו אם הם יהיו אותם באי כוח?

באי הכוח הם אותם באי הכוח.

אוסאמה סעדי: באי הכוח שיש ברשם המפלגות, זה אותו דבר.

ארבל אסטרחן: זה לא ברשם המפלגות.

ארבל אסטרחן: זה הודעה של הכנסת, זה לפי חוק מימון מפלגות.

ארבל אסטרחן: אצלכם זה יהיה חבר הכנסת טיבי, ואתה ממלא מקום?

אוסאמה סעדי: כן.

אוסנת הילה מארק: אז אפשר להצביע?

אוסנת הילה מארק: מי בעד?

עוזי דיין: לא.

עוזי דיין: אני רוצה רשות לדבר.

אגב, סליחה, תיקון קטן.

גם באי הסיעות וגם ממלאי מקומם הם אותו דבר כמו - - -

ארבל אסטרחן: כן, כן.

ארבל אסטרחן: בדגל התורה זה?

ארבל אסטרחן: - - -

כן.

עוזי דיין: שימו לב להנמקה.

עוזי דיין: אני חושב שיש הרבה יותר מדי מפלגות בארץ.

עוזי דיין: אני חושב שכל מהלך להוסיף שיהיו עוד יותר מפלגות - - -

אוסאמה סעדי: אבל המפלגות האלה רשומות.

הן קיימות.

אוסאמה סעדי: אתה לא מוסיף עוד מפלגות.

עוזי דיין: אם זה היה תלוי בי, הייתי מבטל את רוב המפלגות.

עוזי דיין: אבל מכיוון שזה דמוקרטיה - - -

אוסנת הילה מארק: אבל עוזי, זה לא שאחר כך הם רצים לבד.

אוסנת הילה מארק: הם ביחד.

אוסנת הילה מארק: זה רק טכני לכמה יושבי קלפיות יהיו להם וכמה סדרנים.

עוזי דיין: כיוון שיש על זה מילא החלטה של הקואליציה ושל הסיעה, אבל אם ידידי יעקב אשר מבקש ממני לעשות משהו, אז אני אצביע בעד.

ארבל אסטרחן: היות וכאן זה בהסכמה, חשוב לדעת שבעניינים כאלה של התפלגויות או מיזוגים של סיעות זה לא עניינים של קואליציה ואופוזיציה.

ארבל אסטרחן: החוק קובע את התנאים, מתי אפשר להתפלג.

ארבל אסטרחן: למשל, ח"כ יחיד – אם אחד מחברי הכנסת שיושבים כאן היה רוצה לבד להתפלג, הוא לא יכול היה לעשות את זה.

ארבל אסטרחן: החוק קובע את התנאים.

עוזי דיין: האמבה יכולה.

עוזי דיין: יש גופים שיכולים בעולם - - -

ארבל אסטרחן: אז הכנסת שונה מאמבות, ולכן האישור של ועדת הכנסת הוא אישור שמתחייב מכוח החוק.

אוסנת הילה מארק: אוקיי, אז אפשר להצביע.

אוסנת הילה מארק: מי בעד?

אוסנת הילה מארק: מי נגד?

אוסנת הילה מארק: בעד – פה אחד

אוסנת הילה מארק: הסעיף הבא: קביעת הרכב הוועדה המיוחדת.

אוסנת הילה מארק: הוחלט להקים ועדה מיוחדת לדיון בהצעת חוק חדלות פירעון ושיקום כלכלי (תיקון מס' 2) (הוראת שעה לעניין מינוי נאמן), התשע"ט-2019, אושרה בקריאה ראשונה במליאת הכנסת ביום כ"ח בסיוון התשע"ט, 1 ביולי 2019, ועלינו לקבוע הרכב של ועדה מיוחדת שתכין אותה לקריאה שנייה ושלישית.

אוסנת הילה מארק: להלן הרכב הוועדה.

אוסנת הילה מארק: בוועדה יכהנו 15 חברי כנסת על פי ההרכב הבא: סיעת הליכוד – חמישה חברים: אוסנת מארק, מאי גולן, אריק קלמר, פטין מולא ומיכל שיר.

אוסנת הילה מארק: סיעת כחול לבן – ארבעה חברים: יהוראי להב, קארין אלהרר, מירב כהן, אסף זמיר.

אוסנת הילה מארק: סיעת ש"ס – חבר אחד: משה ארבל.

אוסנת הילה מארק: סיעת יהדות התורה – חבר אחד: אורי מקלב.

אוסנת הילה מארק: סיעת חד"ש-תע"ל – חבר אחד – עכשיו זה כבר שתי סיעות, אז אתם תמסרו את השמות?

ארבל אסטרחן: בעצם חד"ש היא הגדולה יותר.

אוסנת הילה מארק: אז חד"ש, מי יהיה הנציג שלכם?

אוסאמה סעדי: אוסאמה סעדי.

ארבל אסטרחן: אבל צריך לבדוק את זה גם עם חד"ש לפני שמודיעים במליאה.

אוסנת הילה מארק: אז אנחנו נבדוק את זה לפני שנקריא את זה במליאה?

ארבל אסטרחן: חד"ש או תע"ל, וצריך לבדוק איתם.

אוסנת הילה מארק: אוקיי.

אוסנת הילה מארק: סיעת העבודה – חבר אחד: אבי גבאי.

אוסנת הילה מארק: סיעת ישראל ביתנו – חבר אחד: אלי אבידר.

אוסנת הילה מארק: סיעת איחוד מפלגות הימין – חברה אחת: עידית סילמן.

אוסנת הילה מארק: יושבת ראש הוועדה תהיה חברת הכנסת אוסנת מארק.

אוסנת הילה מארק: מי בעד?

ארבל אסטרחן: יש, אורי מקלב.

זה בסדר.

זה בסדר.

זה על דעת כולם.

גם אוסאמה סעדי הוא על דעתי שתי - - - אל תנסו לפלג אותנו באמת.

אתי בן יוסף: לא, אנחנו רוצים לכתוב את ההחלטה - - -

קריאה: אל תקפצו על המציאה - - -

אוסנת הילה מארק: הם רק כאילו התפלגו.

קריאה: אל תחמם.

אפילו מלכיאלי שותק - - -

קריאות: - - -

אוסנת הילה מארק: אז איך?

ארבל אסטרחן: עכשיו אורי מקלב הוא חבר בסיעת דגל התורה.

ארבל אסטרחן: אין שאלה בכלל.

ארבל אסטרחן: סיעת יהדות התורה לא קיימת בעצם יותר.

כיושב-ראש הסיעה המיוחדת, אני אומר לך שחבר הכנסת מקלב שיש לו ניסיון רב בנושא חדלות פירעון וליווה את החוק הזה הרבה שנים, ביחד עם אוסאמה סעדי במקרה, הם יהיו חברי - - -

ארבל אסטרחן: אני מציעה שכן יצביעו עכשיו על אוסאמה סעדי, ומנהלת הוועדה תדבר עם סיעת חד"ש ותראה אם יש בעיה עם זה.

אוסנת הילה מארק: אז אנחנו נגיד שהנציג של סיעת תע"ל יהיה אוסאמה סעדי אחרי ההתפלגות, ומנהלת הוועדה תבדוק את זה, ואם כן אז אנחנו נקריא את זה גם במליאה.

ארבל אסטרחן: אז יהיה נציג מחד"ש.

אוסנת הילה מארק: אז אפשר להצביע.

אוסנת הילה מארק: מי בעד?

אוסנת הילה מארק: בעד – פה אחד

אוסנת הילה מארק: פה אחד.

אוסנת הילה מארק: הבקשה אושרה.

ארבל אסטרחן: כדאי להצביע בנפרד על העברת הצעת החוק לוועדה.

אוסנת הילה מארק: אז בואו נצביע על העברת הצעת החוק לוועדה.

אוסנת הילה מארק: מי בעד?

אוסנת הילה מארק: בעד – פה אחד.

אוסנת הילה מארק: פה אחד.

ירדנה מלר-הורוביץ: ואז אתם מביאים את זה למליאה.

אוסנת הילה מארק: אנחנו עוברים לסעיף הבא: בחירת ממלא מקום ליושב-ראש הכנסת בעת היעדרו מן הארץ.

ירדנה מלר-הורוביץ: בוקר טוב, תודה רבה.

ירדנה מלר-הורוביץ: ראשית, אני רוצה לעשות את זה פורמלית.

ירדנה מלר-הורוביץ: ברוכה השבה, עורכת הדין ארבל אסטרחן, שהיתה שנה בשנה אקדמית, ואנחנו שמחים לשובך, ותעשירי אותנו בידיעותייך.

אוסאמה סעדי: בשם כולנו.

ירדנה מלר-הורוביץ: נכון.

ירדנה מלר-הורוביץ: לכן היה לי חשוב.

ירדנה מלר-הורוביץ: אני באה לבקש מהוועדה לקבוע סגן ליושב-ראש הכנסת.

ירדנה מלר-הורוביץ: יושב-ראש הכנסת עתיד לצאת את הארץ בי"ב באב, 13 באוגוסט, ולשוב בכ"ה באב, 26 באוגוסט.

ירדנה מלר-הורוביץ: חלק מהזמן גם נופל על החופשה המרוכזת של הכנסת.

עוזי דיין: רגע, זו נקודה חשובה ומעניינת.

עוזי דיין: מתי החופשה המרוכזת?

עוזי דיין: באיזה תאריכים?

ירדנה מלר-הורוביץ: אני חושבת שמ-17 באוגוסט עד 1 בספטמבר או עד 2 בספטמבר.

ירדנה מלר-הורוביץ: לא משנה, זה השבועיים האחרונים של אוגוסט כשנופל על תחילת ספטמבר, לאפשר לאימהות לילדים לגיל הרך ללוות אותם לבתי הספר ולגני הילדים.

קריאות: גם האבות.

קריאות: גם האבות.

ירדנה מלר-הורוביץ: הסבתות גם.

ירדנה מלר-הורוביץ: בכל מקרה, יושב-ראש הכנסת כשעוזב את הארץ מתבקשת הוועדה למנות לו סגן יושב-ראש.

ירדנה מלר-הורוביץ: מבקש יושב-ראש הכנסת שבעת היעדרו ימלא את מקומות סגן יושב-ראש הכנסת, חבר הכנסת ישראל אייכלר.

ירדנה מלר-הורוביץ: אבקש את אישור הוועדה.

ירדנה מלר-הורוביץ: תודה.

אוסאמה סעדי: מאיזו סיעה הוא?

אוסנת הילה מארק: מי בעד?

אוסנת הילה מארק: בעד – פה אחד

אוסנת הילה מארק: סיימנו.

אוסנת הילה מארק: תודה רבה.